Diari Oficial de la Generalitat Valenciana


Sumari del DOGV 6247, del 16-04-2010 (2010/3806)

Notificació d'informació prèvia en relació amb l'inici del procediment de regularització registral o extinció de la Fundació de la Comunitat Valenciana Devoció Art i Caritat Llegat Sanchis Grangel.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6247

Data del DOGV
:   16-04-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/3806


Organisme emissor
:   Conselleria de Justícia i Administracions Públiques

Tipus de document
:   Anunci

Notificació d'informació prèvia en relació amb l'inici del procediment de regularització registral o extinció de la Fundació de la Comunitat Valenciana Devoció Art i Caritat Llegat Sanchis Grangel. [2010/3806]  
Per acord de la Secretaria Autonòmica de Justícia, de data 1 de febrer de 2010, s'ha disposat l'obertura d'un període d'informació prèvia en relació amb els aspectes que tot seguit s'exposen.  
A la vista dels dades que hi ha al Registre de Fundacions de la Comunitat Valenciana, es desprén que la Fundació de la Comunitat Valenciana Devoció Art i Caritat Llegat Sanchis Grangel, no ha presentat comptes ni pressupostos des de la seua constitució en el 2003. Així mateix, no hi ha constància del funcionament de la Fundació, ni del compliment dels seus fins fundacionals, a la qual cosa està obligada per les disposicions legals en la matèria: Llei 8/1998, de 9 de desembre, de Fundacions de la Comunitat Valenciana, modificada per la Llei 9/2008, de 3 de juliol, i la Llei 50/2002, de 26 de desembre, de Fundacions.  
Tampoc no consta sol·licitud ni documentació acreditativa que pogueren justificar, si fa al cas, les circumstàncies ressenyades anteriorment, per trobar-se la Fundació immersa en algun procediment de modificació estatutària, fusió o extinció de la mateixa.  
Les dites omissions, que afecten el funcionament del Registre de Fundacions, fan procedent que aqueix Patronat inicie els tràmits necessaris per a regularitzar la situació de la mateixa, o, si pertoca, sol·licitar la seua extinció d'acord amb allò que s'ha establit per la normativa; i es podrà, si no n'hi ha, instar-se pel Protectorat la corresponent resolució judicial d'extinció.  
Per no haver-se pogut practicar la notificació personal d'aquest acte administratiu, procedeix la publicació d'aquest en el Diari Oficial de la Comunitat Valenciana, així com al tauler d'edictes de l'Ajuntament en el seu últim domicili, de conformitat amb l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i se li indica que, a efectes del seu coneixement íntegre i constància del mateix, l'interessat, podrà personar-se en el termini de 10 dies, comptadors des del dia següent de la publicació del present anunci en el Diari Oficial de la Comunitat Valenciana, o de l'exposició al tauler d'edictes de l'Ajuntament corresponent, al Servei d'Entitats Jurídiques de la Conselleria de Justícia i Administracions Públiques, carrer Avellanes, núm. 14 - planta baixa, de València.   
Així mateix, es concedeix un termini de 15 dies, comptadors a partir de l'endemà de la present publicació o de la personació, si fa al cas, perquè de conformitat amb l'article 84, de la Llei de Règim Jurídic de les Administracions Públiques i del Procediment Administratiu Comú, es puga al·legar i presentar els documents o justificacions que s'estime convenient.  
Interessat: Fundació de la Comunitat Valenciana Devoció Art i Caritat Llegat Sanchis Grangel.  
Últim domicili conegut: carrer Asensi, núm. 3 - 6é - CP 12911 - Castelló de la Plana.  
Acte: informació prèvia en relació amb l'inici del procediment de regularització registral o d'extinció de la Fundació.  
València, 25 de març de 2010.- El secretari autonòmic de Justícia: Jorge Cabré Rico.